Die massa-oorskot of -tekort van 'n nuklied is gedefinieer as die verskil tussen sy massa en sy massagetal (die aantal nukleone). Die massa van 'n atoomkern word baie goed benader deur die massagetal, die aantal protone en neutrone waaruit dit bestaan, maar daar is altyd klein verskille wat 'n maat is vir die bindingsenergie volgens Einstein se formule E = m c 2 {\displaystyle E=mc^{2}} . Die massa-oorskot kan in kg of amu's uitgedruk word, maar volgens hierdie uitdrukking ook in energie-eenhede soos Joule of -gewoonlik- keV of MeV. Omdat die isotoop koolstof-12 oorspronklik as basis vir die mol-begrip gebruik was, is die massa-oorskot van hierdie nuklied nul. Indien die massa-oorskot van 'n isotoop positief is, beteken dit dat dit 'n kleiner bindingsenergie as 126C het. Dit is die geval vir 136C: 13,003 354838 − 13 = 0,003 354838   a m u {\displaystyle 13{,}003354838-13=0{,}003354838\ \mathrm {amu} } Hierdie massa-oorskot kom ooreen met 'n energie van 3,125 MeV.